Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 881

2. A mezőgazdasági szakmai alapozó oktatás célja A szakiskolák 10 évfolyamán szakmai alapozó oktatás folyik, amelynek során biztosítani kell az egyén képességének kibontakoztatásával a fiatalok sikeres életpályára való felkészítését, a szakmacsoportba tartozó OKJ szerinti szakképesítések megalapozott választását. A szakmai alapozó oktatás modulrendszerű, tevékenységközpontú, amelynek alapján az iskola a modultérképre való tekintettel helyi tantervében részletesen szabályozza azokat a közismereti modulokat, amelyek a szakmacsoportba tartozó szakképesítések vonatkozásában biztosítják a szakmai alapozó oktatás sikerességét. A mezőgazdasági szakmacsoport tartalmában egymástól jelentősen eltérő szakképesítéseket foglal össze. Ezért a kerettanterv valamennyi szakképesítés alapozására nem térhet ki. Ajánlott, hogy a kerettantervi tananyagon kívül a helyi programokban kerüljön kidolgozásra a választható „B” modulok tematikája, ilyen területek pl. a halász, vadász, erdész, térképészet. 2006/79/II. szám A szakmai alapozó oktatás moduljai elősegítik a szakmai információgyűjtés digitális formáinak alkalmazását és a szakmai idegen nyelv megalapozását. A kerettanterv adaptálásakor biztosítani kell a digitális tananyagok és a szakmai idegen nyelv elsajátításának lehetőségeit. Mutassa be a választott szakmacsoport fontosabb tevékenységeit. A tevékenységek megismerésén keresztül az elméleti ismeretekkel segítse elő a pályaválasztást, vagy a korábbi választást erősítse meg, növelve ezzel a szakmatanulás iránti motivációt, lehetővé téve a sikerélményhez jutást. Segítsen eligazodni az állattenyésztő, növénytermesztő, agrárgépész szakképesítések követelményei között. Alapozza meg a választott szakma műveléséhez szükséges alapvető készségek kialakítását.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes